
РЕПУБЛИКА БЪЛГАРИЯ
Министерство на културата

З А П О В Е Д
№  РД 09……….……./……………….2021 г.

На основание чл. 13д, ал. 2, т. 2 от Закона за професионалното образование и обучение, при спазване изискванията на чл. 66, ал. 1 и 2 от Административнопроцесуалния кодекс и във връзка с осигуряването на обучението по учебен предмет
У Т В Ъ Р Ж Д А В А М
Учебна програма за специфична професионална подготовка по учебен предмет „Вокални ансамбли“, за специалност: код 2120301 „Класическо пеене“ от професия: код 212030 „Музикант-вокалист”  от професионално направление: код 212 „Музикални и сценични изкуства” за придобиване на трета степен на професионална квалификация, съгласно приложението.
Учебната програма влиза в сила от учебната 2021/2022 година.

                       София, 2021 г.			
       I. ОБЩО ПРЕДСТАВЯНЕ НА ПРОГРАМАТА

	Учебната програма е предназначена за специфична професионална подготовка  по учебен предмет „Вокални ансамбли“ от IX до  XII клас  в училищата по изкуствата. Изградена е върху основата на постигнатия  минимум в предходния клас в часовете по класическо пеене и е  съобразена  с индивидуалните възрастовите особености и възможности на учениците. 
	 Усвоените теоретични знания са основа за овладяване на практически умения и навици. Учебното съдържание е насочено към изграждане на изпълнителски, познавателни, социални компетентности,  добиване на реални знания, умения и способности за изпълнение на вокални ансамбли,  усъвършенстване през годините , с цел бъдеща професионална реализация. Основните  теоретични  познания  върху  историческа  епоха,  музикален  стил,  структура и  форма на  изучавания  материал, владеенето на  видовете техники  и  специфичните  музикално-изразни  средства,  съчетани с практическите  умения  ще  доведат  до  качество  и  високи  резултати  в  обучението.
 
	Специфичната професионална подготовка по Вокални ансамбли се извършва във взаимовръзка с практическото обучение.
 

II. РАЗПРЕДЕЛЕНИЕ НА УЧЕБНОТО ВРЕМЕ

IХ клас - 36 учебни седмици х 1 учебеи час = 36 учебни часа годишно;
Х клас - 36 учебни седмици х 1  учебен час = 36 учебни часа годишно;
ХI клас - 36 учебни седмици х 1 учебен час = 36 учебни часа годишно;
ХІІ клас - 29 учебни седмици х 1 учебeн час = 29  учебни часа годишно.
	

          III. КРАТКИ МЕТОДИЧЕСКИ ИЗИСКВАНИЯ

		Настоящата програма дава теоретичните познания, необходими за осъществяване на основните задачи на дисциплината. Изграждането на пълноценен музикант-вокалист предполага тясна връзка между теоретичните познания по професията и практическите умения. Теоретичната подготовка е предпоставка за по-пълноценна работа върху изучаваните музикални произведения. Преподаването на теорията трябва да бъде съобразено с принципите на постепенност и индивидуалност, необходими при практиката.
	Процесът на обучение изисква балансирано овладяване на теоретичния и практически материал. Теоретичните знания, които ученикът придобива трябва да намерят музикално-естетическо приложение и осмисляне в художествени произведения.
	Основните цели на обучението са тясно свързани с подготовката и възпитанието  на  певческа  култура и изграждането на навици за камерно музициране, като се доразвиват и обогатяват придобитите уменията по специален предмет.
	Обучението по Вокални ансамбли трябва да даде на учениците знания за  постигане на интонационна точност, ансамблов баланс, споеност, фразировка и ритъм, за ансамбловия репертор от различни стилове и епохи и съответните им интерпретационни особености. 

	IV. УЧЕБНО СЪДЪРЖАНИЕ И РАЗПРЕДЕЛЕНИЕ НА МАТЕРИАЛА

Учебното съдържание е разпределено в раздели, като в тях се конкретизира броят на учебните часове и включените теми. Темите се разпределят от учителя в началото на  учебната година. 
За всеки раздел в програмата са предложени препоръчителен брой учебни часове и теми, които могат да варират в процеса на обучение в зависимост от изучавания технически и художествен материал.
Учителят разпределя броя на часовете, предвидени по учебен план и по учебната програма в годишното си разпределение.
Настоящата програма е базова, пряко свързана с учебната програма за професионална подготовка по учебна практика – вокални ансамбли и не ограничава инициативата на преподавателя за използването и на друг материал.

Начин на оценяване: Срочната оценка се формира от учителя, при вземане предвид на минимум две текущи оценки. Една седмица преди оформянето на годишните оценки се провежда задължително текущо изпитване на учениците за установяване на изходното ниво по реда на изпитване за определяне на годишна оценка.

IX клас:
Изисквания към учениците и очаквани резултати:
- Да се познаят с ансамбловата литература.
- Да добият основни познания за ансамблово изпълнение, ансамблов слух, интониране и ритъм. 

	№ по
ред
	
Наименование на разделите и темите
	Брой часове

	
	Раздел I. Основи на ансамбловото музициране
	6

	1.
	Запознаване с естеството на вокалният ансамбъл, видове ансамбли и репертоар.  
	

	2.
	Запознаване с принципите за водене на гласа при ансамблово пеене. Запознаване с основни певчески навици: правилна  стойка, целесъобразно певчески дишане и фразиране, дикция, вокализация по време на ансамблово изпълнение.
	

	3.
	Използване на знанията за вокална постановка при изпълнение в ансамбъл. Правилното гласово интониране като база за строй и ансамбловост в певческия ансамбъл.
	

	4.
	Разпяване. Основни изисквания. Вокални примери.
	

	
	Раздел II.  Изграждане учебния репертоар
	8

	1.
	Овладяване на основни компоненти на стила  на изпълнение на учебно-художествения материал. 
	

	2.
	Сведения за епохата и стила на произведението. Анализ на текста и свързаните с него изпълнителски проблеми
	     

	
	Раздел III. Овладяване  на вокални умения и сръчности 
	16

	1.
	Анализ на техническите трудности в даденото произведение.
	

	2.
	Певческа фраза. Фразиране .
	

	3.
	Интонация  и опора на звука. Система за овладяване на точно интониране.
	

	4.
	Вокална дикция. Работа върху правилното произношение при изпълнение на произведения на чужди езици.
	

	5. 
	Анализиране на връзката между музика и текст.
	

	
	Раздел IV. Изграждане на навици за самостоятелна работа
	4 

	1.
	Организация на самостоятелната работа.
	

	2.
	Повторение, упражнение и затвърждаване – методи за овладяване на вокални умения.
	

	
	Раздел V. Проблеми на сценичната изява.
	2

	1. 
	Начини за преодоляване на сценичното вълнение и на конкретни проблеми, възникнали по време на концертна изява. 
	

	
	Общ брой часове 
	36 



Примерен материал:
К. Монтеверди - Два дуэта для высоких голосов с фортепиано. "Музыка", 1964г.

Вокальные ансамбли - Старинные дуэты в сопровождении фортепиано. 
Составитель И. Назаренко. "Музыка", 1971г.

Хрестоматия по курсу вокального ансамбля для пения в сопровождении фортепиано.
Выпуск 1. Составитель А.Скульский. "Музыка", 1989г.

Минимум материал:
Два барокови и един класически ансамбли

Изисквания за текущо изпитване за оценяване изходното ниво на учениците:
Един бароков ансамбъл

X КЛАС
Изисквания към учениците и очаквани резултати:
        Основната цел на теоретичното обучение по „ Вокални ансамбли” в X клас е да подпомогне все по-пълното и правилно овладяване на вокалното изпълнителство в ансамблова форма чрез:
           - анализ на придобитите дотук вокално-ансамблови навици;
           - анализ на репертоарните възможности на този етап от развитието;
	- познаване на начините за придобиване на различните видове гласови техники.
В края на учебната година ученикът трябва да притежава  практически способности и умения, необходими за самостоятелно изпълнение на поставени задачи.
	№ по
ред
	
Наименование на разделите и темите
	Брой часове

	
	Раздел I. Актуализация на знанията
	4

	1.
	Входно ниво (преговор на изучения материал).
	

	
	Раздел II. Усъвършенстване на технически умения. Основни вокални техники на изпълнение и начини за тяхното овладяване.
	22

	1.
	Упражнения  за разпяване с цел разширяване на диапазона, включващи преходните тонове за всеки вид глас
	

	2.
	Упражнения за усвояване на щрих „легато“
	

	3.
	Овладяване на орнаментите – форшлаг, мордент, групето при ансамблово изпълнение.
	

	4.
	Дикция и артикулация
	

	5.
	Овладяване на ясна дикция, артикулация и правилно произношение при изпълнение на произведения на чужди езици.
	

	6.
	Работа за овладяване  на певческо дишане и постигане на певческа опора.
	

	7.
	Работа върху конкретен проблем от изпълняваното художествено произведение (интонация, метроритмика, орнаментика, музикална форма).
	

	8.
	Видове технически упражнения за преодоляване на вокално-техническите трудности в художествения материал
	

	9.
	Упражнения за музикална памет.
	

	
	Раздел III.  Овладяване на вокални познания и умения
	4

	1.
	Хигиена и заболявания на гласовия апарат
	

	2.
	Певчески режим преди сценична изява
	

	
	Раздел IV. Методи за самостоятелната работа
	4

	1.
	Изграждане  на умения за самостоятелна работа върху конкретна творба. 
	

	
	Раздел V. Сценична изява
	2

	1.
	Начини за преодоляване на сценично вълнение или конкретни проблеми, възникнали по време на сценична изява. 
	

	
	Общ брой часове 
	36 



Примерен материал:
Варламов - романсы  и дуэты. Музыка, Москва, 1978
Глинка- Дуэты, Музыка 1967 
Избраные дуэты русских композиторов, Ленинград Музыка,1989 
Вокальные ансамбли. Музыка, 1965

Минимум материал: 
Два предкласически и два класически ансамбъла

Изисквания за текущо изпитване за оценяване изходното ниво на учениците:
Два ансамбъла – един предкласически и един класически.
XI КЛАС

 Изисквания към учениците и очаквани резултати:
Постоянна задача е работата за  постигане на художествено изпълнение на изучавания материал, чрез:
	- Придобиване на умения за музикален и текстов анализ на изпълняваните произведения;
· Съчетаване на сценичното актьорско присъствие с вокалното изпълнение;
· Запознаване с широк спектър инструктивен и художествен репертоар;
· Създаване на навици за самоподготовка

	№ по
ред
	
Наименование на разделите и темите
	Брой часове

	
	Раздел I. Актуализация на знанията
	4

	1.
	Входно ниво (преговор на изучения материал).
	

	
	Раздел II. Усъвършенстване на технически умения
	12

	1.
	Овладяване на певческата опора
	

	2.
	Работа върху основни вокално-художествени изразни щрихи – легато, стакато, нон-легато, портаменто и др.
	

	3.
	Работа върху вокално-техническите проблеми и начини за тяхното преодоляване
	

	4.
	Стилови особености при изпълнение на вокални ансамбли от предкласическата и класическата епохи.
	

	5.
	Постигане  на основните вокални изисквания, отговарящи на стила и интерпретацията на учебно – художествения репертоар.
	

	6.
	Усъвършенстване на слуховото внимание и интонационна издръжливост. Изграждане на чувство за ансамблов ритъм.
	

	7.
	Преодоляване на вокално-технически проблеми, чрез връзка с упражненията за разпяване.
	

	
	Раздел III. Работа върху художествен материал
	10

	1.
	Анализ на музикален и литературен текст и тяхната взаимовръзка в художествената творба.
	

	2.
	Анализ на стилистичните и интерпретационни проблеми в музикалното произведение.
	

	3.
	Значение на изразните средства: динамика, темброви нюанси.
	

	4.
	Изисквания за постигане на художествено-артистично изпълнение.
	

	
	Раздел IV. Изграждане на навици за самостоятелна работа
	6

	1.
	Умения за самостоятелен прочит на музикалния материал.
	

	2.
	Развиване на навици за самостоятелна работа върху художественото произведение.
	

	
	Раздел V. Сценична изява
	4

	1.
	Възпитание и усъвършенстване на сценичното поведение.
	

	
	Общ брой часове 
	36



Примерен материал:
Полина Виардо Дуэты и трио Музыка 1966
Вокални ансамбли 1 част Музика 1979
Дуэты из опер зарубежных композиторов Москва Музыка1977

Минимум материал: Два предкласически и два класически ансамбъла

Изисквания за текущо изпитване за оценяване изходното ниво на учениците:
По един ансамбъл от предкласическата и класическа епохи. 
	

XII КЛАС

Изисквания към учениците и очаквани резултати: 
През последната учебна година основните цели на обучението са тясно свързани с подготовката и възпитанието  на  ансамблова-певческа  култура на музициране.
Продължава работата за:
- усъвършенстване на техническите и художествени  умения. 
- самостоятелна творческа работа.
- усъвършенстване на вокално техническите и стилови умения и похвати за музициране  във вокален ансамбъл.
- постигне художествено – сценично  и артистично  изпълнение на материала.
- овладяване на  основни вокално-художествени и изразни щрихи и елементи – легато, стакато, нон –легато, маркато ,портаменто.

	№ по
ред
	
Наименование на разделите и темите
	Брой часове

	
	Раздел I. Актуализация на знанията
	4

	1.
	Входно ниво (преговор на изучения материал).
	

	
	Раздел II. Усъвършенстване на технически умения
	8

	1.
	Овладяване на технически похвати, свързани с конкретния художествен материал.
	

	2.
	Добиване  на умения за подбиране и изработване на рeпертоар за сцена.
	

	3.
	Използване достиженията на съвременната компютърна и музикална техника и програми за оптимизиране на  професионалната подготовка.
	

	4.
	Умения  за  ясно структуриране на знанията. Умения за  търсене  и намиране  на  необходимата  информация  от учебна литература.  
	

	5. 
	Овладяване на технически трудности, които представя дадената творба и начини за преодоляването им. Технически вокални проблеми при изпълнение на произведения с текст. 
	

	
	Раздел III. Работа върху художествен материал
	8

	1.
	Развиване на творческо отношение и усъвършенстване на чувството за стил и интерпретация. Естетика на романтизма.
	

	2.
	Анализ на стилистичните и интерпретационни проблеми в музикалното произведение и формиране на ясни естетически критерии.
	

	3.
	Значение на подходящата темброва окраска и динамичните нюанси при изпълнение на даденото произведение.
	

	4.
	Изграждане на усет за творческа интерпретация по време на изпълнение. 
	

	5.
	Творческо отношение и постигане на изпълнителска свобода при работа във вокален ансамбъл.
	

	
	Раздел IV. Изграждане на навици за самостоятелна работа
	6

	1.
	Създаване на навици за самостоятелна работа върху музикалното произведение. Решаване на технически и интерпретационни проблеми.
	

	2.
	Развиване на умения за самостоятелен прочит и анализ  на произведенията.
	

	
	Раздел V. Сценична изява
	3

	1.
	Усъвършенстване на сценичното поведение и издържливост.
	

	
	Общ брой часове 

Примерен материал:
Вокални дуети Наука и изкуство 1973
Дуэты зарубежных композиторов Москва Музыка 1989
Alte meister del belcanto kamernduette Peters
Моцарт Дуэты из опер Москва Музыка 1968
Популярные вокальные дуэты Москва Музыка 1999

Минимум материал: 
Три класически и два романтични ансамбъла

Изисквания за текущо изпитване за оценяване изходното ниво на учениците:
Два класически и един романтичен ансамбъла

V. ОЧАКВАНИ РЕЗУЛТАТИ ОТ ОБУЧЕНИЕТО
         
	В края на обучението ученикът трябва да:
- притежава теоретични познания, необходими за пълноценната му работа като ансамблов изпълнител, както и практически умения за професионална реализация;
- владее и прилага в най–висока степен всички вокални знания и умения, натрупани в годините; 
- има сценично присъствие, психическа и интонационна устойчивост за пеене в ансамбъл и  изпълнителско майсторство; 
- познава музикално-изразните и стиловите особености на даден жанр и епоха; 
- владее разнообразен репертоар; 
- има изграден изпълнителски вкус. 

VI. УЧЕБНА ЛИТЕРАТУРА:

Теоретико-практическа литература:
Хрестоматия по курсу вокального ансамбля в.1 Москва Музыка 1989
Хрестоматия по курсу вокального ансамбля Москва Музыка 1083
Максимов И.Вокална фонология Музика София 1993
Назаренко И.К. Искусство пения. Музыка 1968
Яковлева А.С. Русская вокальная школа. Москва 2003
Дмитриев Л.Б. Основи на вокалната методика. Музыка 1965
Орукин, Елена. 1963. „От нешколувания тон до високото певческо майсторство“. София: Наука и изкуство.
Юдин С.П. Формирование голоса певца. Музгиз Москва 1975

